V prípade nedostatku voľných finančných prostriedkov na vašom účte predložené SEPA prevody nie sú zúčtované, vstupujú do tzv. recyklácie (opakované pokusy o uskutočnenie prevodného príkazu), ktorá štandardne trvá tri bankové pracovné dni, pričom do tejto lehoty nespadá deň zaradenia prevodného príkazu do recyklácie. Ak počas stanoveného rozsahu počtu dní zabezpečíte finančné prostriedky, prevodný príkaz bude spracovaný. Ak v stanovenom období nezabezpečíte dostatok finančných prostriedkov potrebných na zrealizovanie prevodného príkazu, tento bude po ukončení recyklácie automaticky vyradený zo spracovania a bude potrebné ho opätovne predložiť. Odporúčame vám pri zadávaní platobného príkazu zabezpečiť na svojom účte dostatočné množstvo finančných prostriedkov (na sumu prevodu, na prípadné poplatky za prevod a zároveň musí na vašom účte zostať povinný minimálny zostatok osobitne stanovený pre fyzické osoby a pre právnické osoby), v opačnom prípade dôjde k oneskoreniu vykonania platby alebo k odmietnutiu platobného príkazu, naviac za každý deň recyklácie vám bude účtovaný poplatok v súlade s Cenníkom VÚB. V prípade, že Vaša platba obsahuje konštantný symbol s prioritou, t.j. vo vzťahu k štátnemu rozpočtu a ostatným zložkám verejného rozpočtu (trieda 1 a 4) a vo vzťahu bánk ku klientom (trieda 9), tieto recyklujú 90 pracovných dní. Prevody s menovou konverziou alebo na sumu v cudzej mene nerecyklujú.